Polio Sezano universitetas

Polio Sezano universitetas () – vienas seniausių Prancūzijos ir Europos universitetų, nuo 2004 m. Ekso-Marselio akademijos narys. Pavadintas universitete studijavusio dailininko Polio Sezano vardu.

 Istorija 
Marselio universitetas įkurtas 1409 m. Provanso Ekse. Steigėjas – Provanso grafas Liudvikas II Anžu. 1791 m. universitetas suskirstytas į du autonominius universitetus Provanso Ekse ir Marselyje. Pagal 1968 m. Prancūzijos aukštojo mokslo įstatymą nuo 1969 m. universitetas suskirstytas į 3 universitetus: 
 Ekso-Marselio I, nuo 2000 m. Provanso universitetas (Université de Provence)
 Ekso-Marselio II, nuo 1994 m. Viduržemio jūros universitetas (Université de la Méditerranée)
 Ekso-Marselio III – Teisės, ekonomikos ir mokslų universitetas, nuo 2000 m. Polio Sezano universitetas (Université Paul-Cézanne). 

Nuo 2009 m. lapkričio mėn. visi trys universitetai susijungia į Ekso-Marselio akademiją, vadovaujamą vieno rektoriaus 

 Struktūra 
 Teisės ir politikos mokslų fakultetas
 Taikomosios ekonomikos fakultetas
 Gamtos ir technikos mokslų fakultetas
 Įstaigų administravimo institutas
 Urbanistikos ir regioninio planavimo institutas
 Užsienio šalių piliečiams prancūzų kalbos studijų institutas
 Viešosios vadybos ir teritorinio valdymo institutas
 Universitetinis technologijos institutas
 Universitetui priklauso Aix-en-Provence politinių studijų institutas

Universitetas leidžia mokslinius žurnalus „Informations“, La „Lorgnette“ ir kitus. 

 Šaltiniai 

 Nuorodos 
Ekso-Marselio akademija 

Kategorija:Prancūzijos universitetai
Kategorija:Marselis